Yevropa Ittifoqi Turkiya fuqarolariga nisbatan vizasiz rejim joriy qilishi mumkin. Bu haqda RIA Novosti agentligi xabar bermoqda. Aytilishicha, Anqara Bryusselning ayrim shartlariga ko‘nsa, unga bunday imtiyoz berilishi mumkin. Bu masala dushanba kuni Belgiyaga ikki kunlik safarini boshlagan Rajab Toyib Erdo‘g‘an tomonidan YeI rahbarlari bilan muhokama qilinadi.